Ny Alliancen er trukket for langt til højre, mener ?den nordjyske folketingskandidat

Den nordjyske folketingskandidat, Henrik Svane, meldte sig i aftes ud af Ny Alliance, og dermed følger han trop med en stribe andre utilfredse partimedlemmer. Blandt dem er den ene af partiets stiftere, Gitte Seeberg. - Jeg har ikke lyst til at være med i et parti, der har valgt ensidigt at knytte sig til højresiden, siger Henrik Svane. Han skiftede sidste år til Ny Alliance fra Det Radikale Venstre, som han tidligere har repræsenteret i Folketinget. Ny Alliances øvrige fem folketingskandidater i Nordjylland har besluttet sig for at blive i partiet. Henrik Svane siger til TV2/NORD, at han  ikke umiddelbart har planer om at tilknytte sig et andet parti.